Hankasalmi

Hankasalmi on Suomen kunta, joka sijaitsee Keski-Suomen maakunnassa, vanhan Savon ja Hämeen rajamailla. Hankasalmen kunnanvaltuustossa on 23 jäsentä. Kunnan alueella on 97 järveä, joista suurimmat ovat Kynsivesi-Leivonvesi, Armisvesi ja Kuuhankavesi. Kirkonkylä sijaitsee Kuuhankaveden ja Hankaveden välisellä kannaksella.Järviwiki Hankasalmi. Viitattu 9.5.2014. Kynsivesi muodostaa vesirajan naapurikunta Laukaan kanssa. Järvien ansiosta Hankasalmella on runsaasti vapaa-ajan asuntoja (1 549 mökkiä)Kuntien avainluvut. Tilastokeskus. Viitattu 9.5.2014., mistä johtuen asukkaiden määrä suurenee kesäisin huomattavasti. == Maantiede == Hankasalmen naapurikunnat ovat Kangasniemi, Konnevesi, Laukaa, Pieksämäki, Rautalampi ja Toivakka. Hankasalmen Natura-kohteita ovat mataloitunut lintuvesi Pieni-Kaihlanen, Vihtamäen lettorämeen pieni suoalue ja Vanginvesi, joka muodostuu peräkkäisistä hitaasti virtaavista altaista, joiden välissä on varsin voimakkaasti virtaavia koskia. === Kylät === Armisvesi, Asema, Halttula, Kallioaho, Kankainen, Kirkonkylä, Kärkkäälä, Murtoinen, Niemisjärvi, Ristimäki, Sauvamäki, Suolivesi, Säkinmäki, Venekoski. Asema, Hankasalmen kirkonkylä ja Niemisjärvi ovat osittain taajama-aluetta. Kylien asukasmäärä vaihtelee 100:n ja 1 500:n välillä. Koulu toimii enää vain kolmella kylällä sen jälkeen kun vuonna 2020 lakkautettiin Ristimäen koulu. Asemakylällä on toiminut sahayritys vuodesta 1916 alkaen. ==Liikenne== Hankasalmen kautta kulkevat valtatie 9 Jyväskylästä Kuopioon, valtatie 23 Jyväskylästä Pieksämäen ja Varkauden kautta Joensuuhun sekä Jyväskylä–Pieksämäki-rata. Hankasalmen rautatieasema kuuluu vuonna 1918 liikenteelle avatun Jyväskylä–Pieksämäki- radan alkuperäisiin liikennepaikkoihin. Asemalla on edelleen henkilö- ja tavaraliikennettä.Jussi Iltanen: Radan varrella: Suomen rautatieliikennepaikat (2. painos), s. 184. Helsinki: Karttakeskus, 2010. ===Etäisyyksiä Hankasalmelta=== * Helsinki 320 km * Jyväskylä 45 km * Kuopio 95 km * Mikkeli 115 km * Pieksämäki 40 km * Suonenjoki 50 km * Varkaus 80 km ==Historia== Rautalammin pitäjään kuuluneet Hankamäen, Kuuhankaveden ja Kynsiveden kylät muodostivat oman rukoushuonekunnan vuonna 1798 ja sille valmistui pieni rukoushuone. Hankasalmen kappeliseurakunta on perustettu 7. huhtikuuta 1802. Aikaisemmin Pieksämäen ja Rautalammin pitäjiin kuuluneet Armisveden, Niininiemen ja Suoliveden kylät liitettiin siihen 1831 ja lisäksi alueita Kangasniemen ja Laukaan pitäjistä. Seurakunta itsenäistyi 1860.Hankasalmen seurakunnan historiaa . Viitattu 29.4.2014. Nykyinen Hankasalmen kirkko on seurakunnan kolmas. Kirkko on valmistunut 1892 ja sen suunnitteli arkkitehti Josef Stenbäck. Rakennus on hirsinen päätytornillinen pitkäkirkko ja se on tyyliltään uusgoottilainen.Keski-Suomen kirkot . Finnica. Viitattu 10.5.2014. Pysyvä asutus on muodostunut Hankasalmen alueelle jo 1500-luvulla. Hankasalmelaisuuden juuret ovat itäisen ja läntisen kansankulttuurin kohtaamisessa. Hankasalmen kunta on perustettu vuonna 1872.Hankasalmen historiaa . Hankasalmen kunta. Viitattu 29.4.2014. Kunnan väkiluku vuonna 1805 oli 889 henkeä (ennen kunnan perustamista, nykyistä pienemmän alueen sisäpuolella), vuonna 1860: 2846, vuonna 1900: 6702 ja 1964: 8823 henkeä. Jyväskylän-Pieksämäen radan valmistuminen vuonna 1918 oli pitäjän kehityksen tärkeä askel.Teppo Vihola. Keski-Suomen liikenne. Finnica. Viitattu 30.4.2014. Samalla syntyi asemakylä noin 9 kilometriä kirkonkylän eteläpuolelle, koska rataa ei rakennettu kirkonkylän kautta. ==Elinkeinot== Kunnan työllisistä 26,4 prosenttia työskentelee julkisessa hallinnossa, koulutuksessa ja terveydenhuollossa, 20,7 prosenttia kaupan alalla, 14,8 prosenttia maa- ja metsätaloudessa sekä 12,4 prosenttia teollisuudessa.Hankasalmen kunta. Tilastotietoa kunnasta . Viitattu 9.5.2014. Versowoodin omistama Hankasalmen saha on suurin teollinen työpaikka ja KiiltoCleanilla on kemiantehdas Niemisjärvellä. Palvelualalla huomattavia työpaikkoja ovat Lomakeskus Revontuli ja Häkärinteiden laskettelukeskus. ==Väestönkehitys== Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen. ===Taajamat=== Vuoden 2017 lopussa Hankasalmella oli 5 019 asukasta, joista 2 409 asui taajamissa, 2 550 haja-asutusalueilla ja 60:n asuinpaikat eivät olleet tiedossa. Hankasalmen taajama-aste on 48,6 %. Hankasalmen taajamaväestö jakaantuu kolmen eri taajaman kesken: # Taajama Väkiluku (31.12.2017) 1 Hankasalmen kirkonkylä 1 281 2 Hankasalmen asemanseutu 795 3 Niemisjärvi 333 Kunnan keskustaajama on lihavoitu. 300px|pienoiskuva|Hankasalmen rautatieasema 300px|pienoiskuva|Hankasalmen osuuskaupan rakennus aseman kylässä ==Koulutus== Hankasalmella perusopetusta antavat Aseman koulu (luokka-asteet 0-6), Kuuhankaveden yhtenäiskoulu (1-9) ja Niemisjärven koulu (0-6). Toisen asteen yleissivistävää opetusta antaa Hankasalmen lukio. Lukio toimii Hankasalmen kirkonkylän vuonna 2020 valmistuneessa päiväkoti- ja koulukeskuksessa päiväkodin ja Kuuhankaveden yhtenäiskoulun kanssa. == Kulttuuri == Hankasalmen kunnankirjastolla on kolme toimipaikkaa: Hankasalmen pääkirjasto, Aseman kirjasto ja Niemisjärven kirjasto. Koska kunnankirjasto on osa Keski-kirjastojen kirjastokimppaa, hankasalmelaiset voivat asioida myös maakunnan muissa yleisissä kirjastoissa ja saada käyttöönsä aineistoa muista kirjastokimpan kunnan- tai kaupunginkirjastoista. === Hankasalmen kulttuuripalveluita === * Jyväskylän Siriuksen ylläpitämä Murtoisten observatorio. Observatorio sijaitsee Murtoisten kyläkoululla. * Niemisjärvellä toimii Keski-Suomen museon ylläpitämä Pienmäen talomuseo, kirkonkylässä on kotiseutuyhdistyksen museokylä ja esinemuseo * Paanalassa on keramiikkayritys Sepän Galleria * Hankasalmen elävänmusiikinyhdistys Helmu Ry * Hankavedellä on näyttelytilaksi soveltuva entisestä koulusta muokattu Peuranlinna * Sauvamäessä on Villa Mathilda, jossa järjestetään myös taidenäyttelyitä * Kirkonkylän monitoimitalossa on myös näyttely- ja esiintymismahdollisuudet * Venekoskella toimii kesäteatteri * Hankasalmen Kihveli Soikoon -skifflemusiikkitapahtuma vetää tuhansittain kävijöitä * Toimivia kulttuuriryhmiä ovat muun muassa kuvataideyhdistys Hantai r.y. * Hankasalmen kirjasto === Tapahtumat === Vanhoillislestadiolaisten suviseurat on järjestetty Hankasalmella vuonna 1987. === Ruokakulttuuri === Hankasalmen pitäjäruoiksi nimettiin 1980-luvulla lihasta, ohraryyneistä, lantusta ja perunasta keitetyt makuperunat ja hillapuuro. ==Seurakunnat== Vuoden 2018 aluejaon mukaan Hankasalmella on seuraavat Suomen evankelis- luterilaisen kirkon seurakunnat: * Hankasalmen seurakunta Suomen ortodoksisen kirkon seurakunnista Hankasalmen alueella toimii Rautalammin ortodoksinen seurakunta.https://ort.fi/seurakunnat-hiippakunnat-ja- luostarit/seurakunnat/rautalammin-ortodoksinen-seurakunta Itsenäisenä helluntaiseurakuntana Hankasalmella toimii Hankasalmen helluntaiseurakunta. ==Tunnettuja hankasalmelaisia== *Onni Haini, kirjailija *Antero Halonen, nyrkkeilijä *Berit (laulaja), iskelmälaulaja *Kalevi Häkkinen, alppihiihtäjä ja nopeuslaskija *Kari Ihalainen, entinen keihäänheittovalmentaja ja keihäänheittäjä *Matti Karjalainen, Teknillisen korkeakoulun professori *Kaarlo Kartio, näyttelijä *Kalevi Liukkonen, yritysjohtaja, kauppaneuvos *Matti Makkonen, poliitikko *Aimo Minkkinen, Lenin-museon pitkäaikainen johtaja *Niina Mäkinen, jääkiekkoilija *Mika Mölsä, rikostoimittaja ja tietokirjailija *Adam Nykänen (1820–1901), kuntakokouksen ensimmäinen puheenjohtaja ja kunnan rahastonhoitaja 1872–1878Adam Nykäsen vaiheet teoksessa Entisaikalaisia hahmoja Hankasalmen historiassa. Mikko Ikonen, ISBN 951-96529-0-6 *Onni Pellinen, painin olympiamitalisti *Unto Poikolainen, pesäpalloilija *Lauri W. Pääkkönen, kirjailija ja kansakoulunopettaja *Pauli Raivio, ravivalmentaja *Paavo Rautkallio, poliitikko ja varatuomari *Matti Rutanen, suomalainen ITE-taiteilija *Heikki Saloheimo, kauppaneuvos *Eeva Särkkä, toimittaja, kirjailija ja kansanedustaja *Kalevi Tarvainen, kielitieteilijä ja professori *Vilho Ylönen, ampumahiihtäjä ja olympiamitalisti *Jari, Jouni, Jyrki, Tuure, Jaakko ja Pasi Tuukkanen, skiffle- muusikot *Teemu Viinikainen, jazzkitaristi ==Ystävyyskaupungit== * Häädemeeste, Viro * Hohenhameln, Saksa * Mjölbyn kunta, Ruotsi * Karmøy, Norja == Katso myös == * Hankasalmen terveysasema * Luettelo Hankasalmen julkisista taideteoksista ja muistomerkeistä == Lähteet == == Aiheesta muualla == *Hankasalmen kunnan kotisivut *Tilastokeskus – Hankasalmen avainluvut *Kihveli Soikoon -skifflemusiikkitapahtuma *Pienmäen talomuseo * Luokka:Seulonnan keskeiset artikkelit